Trump vrygespreek in staat van beskuldiging-hofsaakDonald Trump (Foto: Mandel Ngan/AFP) Die senaat het Donald Trump, oudpresident van die VSA, vrygespreek ná hy vir ŉ tweede keer in ŉ staat van beskuldiging geplaas is. Die senaat het Saterdag 57-43 gestem ná Trump daarvan beskuldig is dat hy die aanval op 6 Januarie op die kongresgebou aangehits het. Sewe Republikeine het by die Demokrate in hul stem aangesluit, maar dit was ver verwyderd van die 67 stemme wat nodig was om Trump skuldig te bevind. Trump het planne vir ŉ moontlike politieke toekoms laat deurskemer en dat hy homself moontlik weer in 2024 beskikbaar sal stel vir die presidensiële verkiesing. Hierdie was nóg ŉ fase in een van die grootste heksejagte in die geskiedenis van ons land,” het Trump in ŉ verklaring gesê. “Geen ander president het ooit deur só iets gegaan nie.”